पाएं अपने शहर की ताज़ा ख़बरें और फ्री ई-पेपरडाउनलोड करें
2 मई काे सिटी सिविल अस्पताल में पहले दिन 18+ काे टीका लगा। युवाओं का अस्पताल प्रशासन ने गुब्बाराें से सेंटर सजाकर स्वागत किया। टीका लगवाने आए युवाओं में इतना जुनून दिखा कि लम्बी लाइन लग गई। इमरजेंसी से लेकर पाेस्टमाेर्टम रूम की तरफ जाने वाली सड़क के गेट तक लाइन लगी रही।
सभी युवा साेशल डिस्टेंसिग में खड़े दिखे। पुलिस भी व्यवस्था संभालने के लिए तैनात रही, मगर पुलिस के बिना कहे कि व्यवस्था सही हाेने से टीकाकरण आसानी से हाे सका। इन युवाओं ने पहले काेविन पाेर्टल पर रजिस्टर्ड किया था। अस्पताल में उनके लिए निर्धारित समयावधि में टीकाकरण किया गया। पहले दिन सिटी में 300 युवाओं ने टीका लगवाया। जबकि बाकी जिले में 230 युवाओं को टीका लगाया गया। जिले में पहले दिन कुल 500 लोगों को वेक्सीन लगी।
पहले रजिस्ट्रेशन चेक किया गया, फिर टीका
सबसे पहले युवा साेशल डिस्टेंसिग से इमरजेंसी के गेट पर पहुंचे। यहां से एक-एक कर सभी काे रजिस्ट्रेशन काउंटर पर भेजा गया। रजिस्ट्रेशन चेक हाेने के बाद युवाओं का टीकाकरण किया गया। वहीं 45+ से ऊपर काे ओपीडी विंग में बनाए गए सेंटर पर वैक्सीन लगाई गई।
वैक्सीनेशन के लिए सभी वर्ग के युवा दिखे उत्साहित
इमरजेंसी में नसीरपुर के 40 वर्षीय विजय कुमार व 36 वर्षीय उनकी पत्नी नीलम ने एक साथ टीका लगवाया। उन्हाेंने बताया कि टीकाकरण के लिए पाेर्टल पर आवेदन किया था। इसी तरह सेक्टर-7 से 39 वर्षीय मेघा ने कहा कि अस्पताल में टीकाकरण के लिए बेहतर व्यवस्था की गई। वहीं, सेक्टर-10 से 28 वर्षीय उलाश अपनी 31 वर्षीय भाभी काशनी के साथ पहुंचे।
उन्हाेंने कहा कि वैक्सीन लगवाने के लिए सभी काे आगे आना चाहिए। इसी तरह इमरजेंसी की वैक्सीनेशन इंचार्ज डाॅ. अदिति ने वैक्सीन लगवाने वाले सभी लाेगाें से बातचीत की। सभी काे करीब 30 मिनट तक ऑब्जर्वेशन में रखा गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva mag_Deva hin_Deva hin_Deva zho_Hant eng_Latn